东恩村

东恩村，是吴越浙江省杭州市萧山区瓜沥镇个一隻行政村。

 历史 
箇卯个東恩村來夯民國廿年个辰光歸蕭山縣六都九圖，1949年5月初歸航塢鄉廟後村，合作化个辰光，莊裏沈、鄭家橋、倪門、山下王、塢裏王（朱）等自然村建立東恩農業社。公社化之後是東恩大隊。1984年是東恩村民委員會。

 基本情况 
东恩村个名字是怀念毛泽东个恩个意思，也有話法是从毛泽东则周恩来两個人个名字里向各取一個字。

东恩村來夯航坞山东面山腳沿裏，东旁邊則瓜沥镇老城区搭界，南面則低田畈村、长巷村个耕地搭界，望西到航坞山，北沿則航民村搭界。区域面积1.6平方公里，下底有5隻自然村，10隻村民小组，农户755户，户籍人口2775人，常住人口3696人。

 自然村 
東恩村下底有六隻自然村（根據2014年《杭州市萧山区地名志》）：

 山下王：來夯村西南面，20世紀30年代歸六都八圖，2014年左右有428個人。
 塢裏王：來夯村西北面，民國《蕭山縣志稿·疆域·村落》裏向有塢裏王村名記載，20世紀30年代歸六都九圖。2014年左右有325個人。
 塢裏朱，來夯村西北面，民國《蕭山縣志稿·疆域·村落》裏向有塢裏朱村名記載。2014年左右有325個人。
 莊裏沈：來夯村當中，20世紀30年代歸六都九圖。2014年左右有631個人。
 鄭家橋：來夯村東南面，20世紀30年代歸六都九圖。2014年左右有568個人。
 倪門：來夯村南面，村裏向有隻倪家祠堂，介咾呌箇名字，20世紀30年代歸六都九圖。2014年左右有581個人。

 参考资料 

Category:瓜沥镇
Category:萧山区村级行政区划